**David Howell Petraeus** (s. 7. marraskuuta 1952) on Yhdysvaltain maavoimien kenraali, joka toimi vuosina 2007–2008 Yhdysvaltain johtaman kansainvälisen liittouman joukkojen komentajana Irakissa, myöhemmin USCENTCOMin komentajana. CIA:n johtajana hän toimi vuosina 2011–2012.

Irakin joukkojen komentajana
----------------------------

Petraeus onnistui rauhoittamaan Mosulin ollessaan alueen komentajana Irakin sodassa, mutta hänen jälkeensä paikalle tulleen komentajan aikana alkoivat väkivaltaisuudet. Petraeus valittiin Irakin joukkojen komentajaksi sovittelevan toimintatyylinsä takia kenraali George Caseyn seuraajaksi, Yhdysvaltain senaatti vahvisti hänen valintansa äänin 81-0. Petraeuksen tehtävänä oli Bagdadin rauhoittaminen, mitä pidettiin laajalti mahdottomana tehtävänä, koska siellä taistelevat keskenään tosilleen vihamieliset sunni- ja šiiamuslimit.

Ensimmäisessä lehdistötilaisuudessaan Petraeus sanoi, että Irakin konfliktiin ei ole mitään sotilaallista ratkaisua. Rauhan edellytys on dialogi kaikkien osapuolten välillä. Tähän kuuluvat myös puolisotilaalliset ryhmittymät.

Petraeus toimitti heinäkuussa 2007 väliraportin menestyksestä Irakissa, ja se osoitti liittouman edistyneen kuudessa 18 määritetystä mittarista. Lopullinen raportti luovutettiin senaatille 10. syyskuuta 2007. Los Angeles Times väitti 15. elokuuta julkaistussa jutussaan, että raportin takana ovat todellisuudessa Valkoisen talon edustajat, minkä Petraeus kielsi omassa todistuksessaan kongressille. Demokraatteja lähellä oleva MoveOn.org-järjestö julkaisi raportin julkaisupäivänä The New York Timesissa kokosivun ilmoituksen otsikolla "General Petraeus or General Betray Us?", jossa se syytti Petraeusta tietojen vääristelystä.

Syyskuussa 2008 Petraeus jätti tehtävänsä ja hänen tilalleen nimettiin Raymond Odierno. Tämän jälkeen Petraeus toimi Yhdysvaltain keskisen komentokeskuksen, CENTCOMIN eli Central Commandin, päällikkönä. Hänen tehtävänään oli valvoa tilannetta Irakissa, Lähi-idässä ja Afganistanissa. Kesäkuussa 2010 hänet valittiin Yhdysvaltain Afganistanin-joukkojen komentajaksi aiemman komentajan Stanley McChrystalin jouduttua eroamaan.

CIA:n johdossa
--------------

Kesäkuussa 2011 hänet valittiin Yhdysvaltojen keskustiedustelupalvelun johtoon. Hänen seuraajansa Nato-joukkojen Afganistanin-komentajana on kenraali John Allen.

Petraeus ehti johtaa CIA:ta vain runsaan vuoden, sillä hän erosi tehtävästä marraskuussa 2012. Eron syynä oli julki tullut avioliiton ulkopuolinen suhde.
Petraeus paljasti salassa pidettäviä tietoja naiselle, joka kirjoitti hänestä elämäkertaa. Petraeus sai kaksi vuotta ehdollista vankeutta.

Katso myös
----------

* Irakin sota

Lähteet
-------

1. ↑  Suomen Kuvalehti, tammikuu 2007
2. ↑  No military solution to Iraq, U.S. general says  8.3.2007. CNN. Viitattu 30.6.2010. (englanniksi)
3. ↑  MoveOn.org Ad Takes Aim at Petraeus  10.9.2007. ABC News. Viitattu 30.6.2010. (englanniksi)
4. ↑  Yhdysvaltain senaatti vahvisti Petraeuksen valinnan (Archive.org) *Helsingin Sanomat*.  30.6.2010.  Arkistoitu 3.7.2010. Viitattu 30.6.2010.
5. ↑  Petraeus yksimielisesti CIA:n johtajaksi, viitattu 19.7.2011
6. ↑  John Allen aloittaa Afganistanin Nato-joukkojen komentajana, viitattu 19.7.2011
7. ↑  Hallamaa, Teemu: CIA:n johtaja Petraeus jättää tehtävänsä *Yle Uutiset*.  9.11.2012. Helsinki:  Yleisradio. Viitattu 10.11.2012.
8. ↑  Iltalehti

Aiheesta muualla
----------------

* Kuvia tai muita tiedostoja aiheesta **David Petraeus** Wikimedia Commonsissa

* Official Army biography

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Tšekki
* Alankomaat

 |
|  |
| Muut | 
* SNAC
* IdRef

 |

 |